Prahassa kannattaa hakeutua vanhan kaupungin ulkopuolelle, koska myös muu osa kaupungista on mielenkiintoinen. Minuun vetosivat talon toinen toistaan kauniimmat julkisivut. Ne olivat kuin taideteoksia ja sellaisena arkkitehti ne varmaan myös aikanaan näki.

Miksi näitä ei tehdä enää – siis tehdä ainakaan Suomessa? Jossakin törmäsin selliseenkin mielipiteeseen, ettei arkkitehtuurin tarkoituksen a ole tavoitella kauneutta. Tämän käsityksen haluaisin alistaa kansanäänestykseen. Minusta on paljon mukavampi elää kauniissa kuin rumassa ympäristössä, olkoon se ruma kuinka trendikästä tahansa.

Minä hyväksyisin täysin sen, että nykyarkkitehdit kopioisivat vanhaa, jos eivät osaa tehdä itse parempaa. Tähän on sanottu, että vanhan klassisen julkisivun laittaminen moderniin taloon olisi feikkiä, koska julkisivun koristeet olisivat päälle liimattuja. Päälle liimattuja nämäkin ovat. Vähän raaputtamalla julkisivun alta paljastuisi tympeä tiiliseinä.

Arkkitehtikunta, tai ainakin suuri osa sitä, vastusti aikanaan raivoisasti, kun Kämpin taloon Etelä-Espalla laitettiin modernin talon eteen vanha julkisivu. Kansa oli kyllä eri mieltä ja niin olen minäkin. Kuvitelkaa, miltä koko Espa näyttäisi, jos siihen paikkaan olisi laitettu tuon ajan tyylisuuntauksia vastaava betonilaatikko.

Mutta tietysti. Kyllä myös moderni julkisivu voi olla taideteos. Harvoin kuitenkaan on.

Katso myös Arkkitehtuurikapina